《与大受述之耕道游绝尘天探韵得赋字》
宋代·郭印

人生合散多，罕与故人遇。
今辰天气佳，偶尔得清晤。
况复临江天，一目万景聚。
晚烟乍晚灭，天远重重树。
长江湾环来，浩荡仍东注。
对此酌春酒，饮酣诗可赋。
我欲写笔端，恨无摩诘句。
岂如二三公，才力超七步。
观情殊未阑，倏忽天欲暮。
凭谁挽羲和，为把车轮驻。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。